CELEX: 22002D0240
Language: el
Date: 2002-03-06 00:00:00
Title: 2002/240/ΕΚ: Απόφαση του Συμβουλίου Συνεργασίας μεταξύ των Ευρωπαϊκών Κοινοτήτων και των κρατών μελών της, αφενός, και της Ρωσικής Ομοσπονδίας, αφετέρου, της 6ης Μαρτίου 2002, για την ίδρυση μεικτής ομάδας υψηλού επιπέδου που θα επεξεργαστεί την έννοια του κοινού ευρωπαϊκού οικονομικού χώρου

Avis juridique important

|

22002D0240

2002/240/ΕΚ: Απόφαση του Συμβουλίου Συνεργασίας μεταξύ των Ευρωπαϊκών Κοινοτήτων και των κρατών μελών της, αφενός, και της Ρωσικής Ομοσπονδίας, αφετέρου, της 6ης Μαρτίου 2002, για την ίδρυση μεικτής ομάδας υψηλού επιπέδου που θα επεξεργαστεί την έννοια του κοινού ευρωπαϊκού οικονομικού χώρου  

Επίσημη Εφημερίδα αριθ. L 082 της 26/03/2002 σ. 0009 - 0010

Απόφαση του Συμβουλίου Συνεργασίας μεταξύ των Ευρωπαϊκών Κοινοτήτων και των κρατών μελών της, αφενός, και της Ρωσικής Ομοσπονδίας, αφετέρουτης 6ης Μαρτίου 2002για την ίδρυση μεικτής ομάδας υψηλού επιπέδου που θα επεξεργαστεί την έννοια του κοινού ευρωπαϊκού οικονομικού χώρου(2002/240/ΕΚ)ΤΟ ΣΥΜΒΟΥΛΙΟ ΣΥΝΕΡΓΑΣΙΑΣ,Έχοντας υπόψη τη συμφωνία εταιρικής σχέσης και συνεργασίας για την σύναψη εταιρικής σχέσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρωσικής Ομοσπονδίας, αφετέρου(1), και ιδίως το άρθρο 93,Εκτιμώντας τα ακόλουθα:(1) Κατά τη σύνοδο κορυφής ΕΕ-Ρωσίας που πραγματοποιήθηκε στις 3 Οκτωβρίου 2001, τα μέρη συμφώνησαν να συστήσουν μεικτή ομάδα υψηλού επιπέδου που θα επεξεργαστεί την έννοια ενός κοινού ευρωπαϊκού οικονομικού χώρου.(2) Η ομάδα υψηλού επιπέδου θα πρέπει να συγκροτηθεί από το συμβούλιο συνεργασίας,ΑΠΟΦΑΣΙΖΕΙ:Άρθρο μόνοΣυγκροτείται ομάδα υψηλού επιπέδου που θα επεξεργαστεί την έννοια ενός κοινού ευρωπαϊκού οικονομικού χώρου. Η εντολή στην ομάδα υψηλού επιπέδου προσαρτάται σε παράρτημα.Βρυξέλλες, 6 Μαρτίου 2002.Για το Συμβούλιο ΣυνεργασίαςΟ ΠρόεδροςJ. Piqué i Camps(1) ΕΕ L 327 της 28.11.1997, σ. 3.ΠΑΡΑΡΤΗΜΑΟμάδα υψηλού επιπέδου ΕΕ-Ρωσίας επιφορτισμένη με την επεξεργασία της έννοιας ενός κοινού ευρωπαϊκού οικονομικού χώρου1. Η ομάδα υψηλού επιπέδου συνεδριάζει καταρχάς δύο φορές ετησίως.2. Η ομάδα προεδρεύεται από κοινού από αντιπροσώπους της Ρωσικής Ομοσπονδίας και της Ευρωπαϊκής Ένωσης.3. Έργο της ομάδας αυτής είναι να επεξεργαστεί το πλαίσιο στενότερων οικονομικών σχέσεων μεταξύ Ρωσίας και ΕΕ, με απώτερο στόχο την περαιτέρω προσέγγιση της ΕΕ και της Ρωσίας. Η ομάδα υψηλού επιπέδου θα εξετάζει τις ευκαιρίες που δημιουργεί η μεγαλύτερη οικονομική ενσωμάτωση και η προσέγγιση των νομοθεσιών και θα αξιολογεί δυνατότητες για περαιτέρω εργασίες. Θα προσδιορίζει επίσης μέσα και μηχανισμούς που απαιτούνται για την επίτευξη κοινών στόχων και θα εξετάζει τις χρονικές συγκυρίες για την εφαρμογή τους. Στις εργασίες της, η ομάδα υψηλού επιπέδου δεν θα αντικαθιστά ούτε θα επικαλύπτει δραστηριότητες των φορέων συνεργασίας που έχουν συσταθεί στο πλαίσιο της ΣΕΣΣ. Εφόσον χρειαστεί, τα ήδη υπάρχοντα όργανα ΣΕΣΣ θα παρέχουν τεχνική στήριξη στις εργασίες της ομάδας υψηλού επιπέδου. Εφόσον κριθεί αναγκαίο, εμπειρογνώμονες και των δύο πλευρών θα προσκαλούνται να συμμετέχουν στις εργασίες της ομάδας. Η ομάδα υψηλού επιπέδου θα λαμβάνει πλήρως υπόψη τις υποχρεώσεις που απορρέουν από την τρέχουσα ή μελλοντική συμμετοχή των μερών στον Παγκόσμιο Οργανισμό Εμπορίου.4. Η ομάδα υψηλού επιπέδου θα ορίσει τα βασικά δεδομένα που θα πρέπει να ισχύουν προκειμένου να δημιουργηθεί ένας κοινός ευρωπαϊκός οικονομικός χώρος.5. Το αποτέλεσμα των συζητήσεων της ομάδας υψηλού επιπέδου θα γνωστοποιηθεί στα αρμόδια όργανα της ΣΕΣΣ, περιλαμβανομένων και των συνόδων κορυφής. Η εντολή προς την ομάδα καθώς και η υλοποίησή της θα αναθεωρηθούν κατά τη σύνοδο κορυφής ΕΕ-Ρωσίας το αργότερο μέχρι τον Οκτώβριο 2003.